Уразавылда башланган эш яки Атасы эзеннән улы атлый

	Моннан берничә ел элек уразавыллы Илдар Садретдинов башкаладагы эшен ташлап, туган авылында крестьян хезмәтен башлап җибәргән иде. Беренче булып ул оештырган КФХ Уразавылда сөт җитештерә һәм токымлы терлек үрчетә башлады. Ә бүген аның кул астында Сергач районының Толба һәм рус Пожары терлекчелек комплекслары да.	 Илдар әфәнде терлекчеләре Толбада 500, рус Пожарында 150, Уразавылда 30 баш сыер асрыйлар. Зур күләмдә сыйфатлы сөт алыр өчен яңа технологияләр кулланып азык әзерлиләр, ә сыерларның токымын ясалма аталандырып яңарталар. “Голштин” һәм Россиянең “кара-чуар” токымнарын кушып барлыкка килгән бу хайваннар безнең шартларга күнеккән. Савымнары да ярыйсы – һәр сыер тәүлеккә уртача 16 литр сөт бирә.  
	Ринат СӨННӘТОВ	
Туган як

	№ --- | 29.03.2016	


